Agisight/tyv-rus-200k huggingface dataset:
Тувинский: Профессорнуң үнүнде шыжыгыышкын биле таарзынган хөөн каттыжып, онза кылдыр дыңналган.
Русский: В голосе профессора раздражение чудесным образом сочеталось с обожанием.
Тувинский: Ынчалза-даа силер өскелерге дөмейлешпес болгай силер.
Русский: Но вы не такой, как все.
Тувинский: Шупту билир-ле болгай, Ында-Бирек…
Русский: Все знают, что вы единственный, кого Вы-Знаете-Кто…
Тувинский: Ой даадым, Волан-де-Морт чүгле силерден коргар болгай.
Русский: Хорошо-хорошо, кого Волан-де-Морт – боялся.
Тувинский: Арай авыяастап олур ышкаш силер – деп, Дамблдор таваар харыылаан.
Русский: Вы мне льстите, – спокойно ответил Дамблдор.
Тувинский: Волан-де-Морт меңээ безин чагыртпас улуг күштерлиг турган болгай.
Русский: Волан-де-Морт обладал такими силами, которые мне неподвластны.
Тувинский: Ол дээрге, силер эмин эрттир…
Русский: Только потому, что вы слишком...
Тувинский: Хөлүн эрттир чаагай сеткилдиг-дир силер ийин, ынчангаш ол күштерни ажыглавайн турар силер.
Русский: Слишком благородны для того, чтобы использовать эти силы.
Тувинский: Дүн болганы меңээ эки болду аа.
Русский: Мне повезло, что сейчас ночь.
Тувинский: Мадам Помфри кулак-дуглаарларымны чарашсынган соондан бээр, черле ынчаар арным кыспаан чүве болгай.
Русский: Я не краснел так сильно с тех пор, как мадам Помфри сказала мне, что ей нравятся мои новые ушные затычки.
Тувинский: Профессор МакГонагаллдың көрүжү Альбус Дамблдорже кадалып келген.
Русский: Взгляд профессора МакГонагалл уткнулся в Альбуса Дамблдора.
Тувинский: Бо аай-дедир чоруп турар дидир-дидирлерге бодаарга, бөлүк үгүлер чүү-даа эвес-тир.
Русский: А по сравнению с теми слухами, которые курсируют взад и вперед, стаи сов – это просто ничто.
Тувинский: Шупту улус чүнүң дугайында чугаалажып турарын билир силер бе?
Русский: Вы знаете, о чем все говорят?
Тувинский: Чүге ол чиде бергенил?
Русский: Почему он исчез?
Тувинский: Чүү чүве ону ам-на доктаадыпканы ол?
Русский: Гадают, что же наконец смогло его остановить?
Тувинский: Улус аайын тыппайн турлар.
Русский: Они гадают
Тувинский: Сактырга-ла, профессор МакГонагалл чүү дээш хүнзедир даш хана кырынга шуткуп кылган тураскаал дег олура хүнзээнин, чүү чүве ону чүден артык дүвүредип турарын, чүнүң дугайында сүмележир дигенин ам-на чугаалапты ышкаш.
Русский: Впечатление было такое, что профессор МакГонагалл наконец заговорила о том, что беспокоило ее больше всего, о том, что ей так хотелось обсудить, о том, ради чего она просидела целый день как изваяние на холодной каменной стене.
Тувинский: Ооң Дамблдорже өрүмнелген көрүжү ону чүгле бадыткап турган.
Русский: И буравящий взгляд, которым она смотрела на Дамблдора, только подтверждал это.
Тувинский: Билдингир: бодунуң билиринден аңгыда, долгандыр улустуң чугаазын Дамблдор шын деп бадыткаваан шаанда, бүзүревес-даа.
Русский: Было очевидно: несмотря на то что она знает, о чем говорят все вокруг, она не поверит в это, пока Дамблдор не скажет ей, что это правда.
Тувинский: Ындыг-даа бол, Дамблдор лимон кезекчигештеринче чардыккаш, харыылаарынче далашпайн олурган.
Русский: Однако Дамблдор, увлекшийся лимонными дольками, с ответом не торопился.
Тувинский: Улустуң чугаазындан алырга, эрткен дүне Волан-де-Морт Годрик ыйгылаажынга көстүп келген-дир – деп, профессор МакГонагалл чугааны улаштырарынче ыйыдып келген.
Русский: Говорят, – настойчиво продолжила профессор МакГонагалл, – говорят, что прошлой ночью Волан-де-Морт появился в Годриковой Впадине.
Тувинский: Ында Поттерлер дээш келген-дир.
Русский: Что он появился там из-за Поттеров.
Тувинский: Дамчыыр чугааларга бүзүрээр чүве болза, Лили болгаш Джеймс Поттерлер…
Русский: Если верить слухам, то Лили и Джеймс Поттеры...
Тувинский: Олар өлүрткен...
Русский: Они мертвы...
Тувинский: Дамблдор бажын халайтыпкан, профессор МакГонагалл хөрээнче агаарны шедиргелендир киир тынгаш.
Русский: Дамблдор склонил голову, и профессор МакГонагалл судорожно втянула воздух.
Тувинский: Лили биле Джеймс...
Русский: Лили и Джеймс…
Тувинский: Канчап ындыг болду...
Русский: Не может быть...
Тувинский: Аңаа дыка-ла бүзүрексевейн тур мен...
Русский: Я так не хотела в это верить...
Тувинский: Оох, Альбус...
Русский: О, Альбус...
Тувинский: Дамблдор холун сунгаш, ооң эктинге салып алган.
Русский: Дамблдор протянул руку и коснулся ее плеча.
Тувинский: Ийе, билип тур мен...
Русский: Я понимаю...
Тувинский: Силерни дыка эки билип тур мен.
Русский: Я очень хорошо вас понимаю.
Тувинский: Хараадал-биле чугааланган.
Русский: С горечью произнес он.
Тувинский: Кажан профессор МакГонагалл катап чугааланы бээрге, ооң үнү шедиргелени берген:
Русский: Когда профессор МакГонагалл снова заговорила, голос ее дрожал.
Тувинский: Чүгле ол база эвес.
Русский: И это еще не все.
Тувинский: Ол Поттерлерниң оглу Гаррини база өлүрер деп турган дижип турлар ышкажыл.
Русский: Говорят, что он пытался убить сына Поттеров, Гарри.
Тувинский: Ынчалза-даа шыдаваан-дыр.
Русский: Но не смог.
Тувинский: Ол бичии оолду өлүрүп шыдаваан ышкажыл.
Русский: Он не смог убить этого маленького мальчика.
Тувинский: Канчап ындыг болганын кым-даа билбес.
Русский: Никто не знает почему, никто не знает, как такое могло произойти.
Тувинский: Волан-де-Морт Гарри Поттерни өлүрер деп турда, ооң күжү хенертен төне берген-дир, ынчангаш чиде берген-дир дижип база турлар.
Русский: Но говорят, что, когда Волан-де-Морт попытался убить Гарри Поттера, его силы вдруг иссякли – и именно поэтому он исчез.
Тувинский: Дамблдор дүндүгүр арнын согаш кылып каан.
Русский: Дамблдор мрачно кивнул.
Тувинский: Ол шын бе?
Русский: Это это правда?
Тувинский: Профессор МакГонагалл бир-ле чүвеге илдиге берип, айтырган.
Русский: Запинаясь, спросила профессор МакГонагалл.
Тувинский: Мынча хөй үүлгедип каан чүүлдериниң соонда.
Русский: После всего, что он сделал.
Тувинский: Бистиң каш-чеже кижилеривисти өлүрген соонда.
Русский: После того, как он убил стольких из нас.
Тувинский: Бичии оолду өлүрүп шыдавааны ол бе?
Русский: Он не смог убить маленького мальчика?
Тувинский: Бо шуут кайгамчык чүве-дир.
Русский: Это просто поразительно.
Тувинский: Ону чеже катап доктаадыр дээштиң оралдашканын сактып кээр болза.
Русский: Если вспомнить, сколько раз его пытались остановить.
Тувинский: Кандыг аргаларны ажыглап турганын.
Русский: Какие меры для этого предпринимались.
Тувинский: Ынчалза-даа Гарри канчап дириг артканыл?
Русский: Но каким чудом Гарри удалось выжить?
Тувинский: Бис чүгле даап бодаардан өске канчап шыдаар деп бис – деп, Дамблдор харыылаан.
Русский: Мы можем лишь предполагать, – ответил Дамблдор.
Тувинский: Шынын кажан-даа билип шыдавас чадавас бис.
Русский: Возможно, мы так никогда и не узнаем правды.
Тувинский: Профессор МакГонагалл карманындан думчук аржыылы ужулгаш, карак-шилиниң адаанда карааның чажын чода берген.
Русский: Профессор МакГонагалл достала из кармана кружевной носовой платок и принялась вытирать слезы под очками.
Тувинский: Дамблдор думчуун шыыладыр агаарны хөрээн долдур тынгаш, алдын шак ужулгаш, кезе кайгааш олурупкан.
Русский: Дамблдор шумно втянул носом воздух, достал из кармана золотые часы и начал пристально их разглядывать.
Тувинский: Ол шактың элдептии аттыг болган.
Русский: Это были очень странные часы.
Тувинский: Он ийи согунчугаштыг, саннарының орнунда бичии планеталар.
Русский: У них было двенадцать стрелок, но не было цифр – вместо цифр там были маленькие планеты.
Тувинский: А олар чаңгыс черде база турбайн турар, үзүктел чок дээрбектей долганып-ла турарлар.
Русский: При этом они не стояли на месте, а безостановочно вращались по кругу.
Тувинский: Ындыг-даа бол, Дамблдор шактың чүнү көргүзүп турарын ыяк билир, чүге дизе карманынче дедир суккаш, чугааланган.
Русский: Однако Дамблдор прекрасно понимал, что именно показывают часы, потому что он засунул их обратно в карман и произнес.
Тувинский: Хагрид арай озалдап тур.
Русский: Хагрид задерживается.
Тувинский: Ойт, шынап, силерге мээң маңаа келиримни ол чугаалаан боор аа?
Русский: Кстати, я полагаю, именно он сказал вам, что я буду здесь?
Тувинский: Ийе, - деп, профессор МакГонагалл ону бадыткаан.
Русский: Да, – подтвердила профессор МакГонагалл.
Тувинский: Ынчалза-даа, ыяап-ла мында чүге келгениңерни меңээ чугаалавас хевирлиг силер аа?
Русский: Но, я полагаю, вы не скажете мне, почему вы оказались именно здесь?
Тувинский: Мен мында Гаррини даай-авазы биле честезинге бериптер дээш келдим ийин.
Русский: Я здесь, чтобы отдать Гарри его тете и дяде.
Тувинский: Олар – ооң чаңгыс арткан төрелдери-дир.
Русский: Они – единственные родственники, которые у него остались.
Тувинский: Таанда-ла силер.
Русский: Неужели вы.
Тувинский: Таанда, мында чурттап турар улусту чугаалап тур силер бе?!
Русский: Неужели вы имеете в виду тех, кто живет здесь?!
Тувинский: Профессор МакГонагалл дөрт дугаарлыг бажыңче салаазы-биле айтып, шуут-ла кышкыра каапкан.
Русский: Вскрикнула профессор МакГонагалл, вскакивая на ноги и тыча пальцем в сторону дома номер четыре.
Тувинский: Дамблдор, силер ынчанмаңар.
Русский: Дамблдор, вы этого не сделаете.
Тувинский: Мен оларны хүнзедир хайгаарап келдим.
Русский: Я наблюдала за ними целый день.
Тувинский: Болар дег биске дөмей эвес ашак-кадайны кайыын-даа тыппас силер.
Русский: Вы не найдете другой парочки, которая была бы так непохожа на нас.
Тувинский: Оглу база бар-дыр – чуузага идип алгаш үнүп кээрге авазын текпилеп, конфета садып бер деп негеп, алгырып турганын көрдүм.
Русский: И у них есть сын – я видела, как мать везла его в коляске, а он пинал ее ногами и орал, требуя, чтобы ему купили конфету.
Тувинский: Ам силер Гарри Поттер маңаа турзун дээриңер ол де?!
Русский: И вы хотите, чтобы Гарри Поттер оказался здесь?!
Тувинский: Гарриге болза, эң эки чер бо-дур, - деп, Дамблдор шиитпирлии-биле харыылаан.
Русский: Для него это лучшее место, – твердо ответил Дамблдор.
Тувинский: Кажан ол өзүп кээрге, даай-авазы биле честези шупту чүвени чугаалап бээрлер.
Русский: Когда он повзрослеет, его тетя и дядя смогут все ему рассказать.
Тувинский: Мен оларга чагаа бижип кагдым.
Русский: Я написал им письмо.
Тувинский: Чагаа? – деп, профессор МакГонагалл херим кырынче олуруп чыда, хөлчок оожум катап айтырган.
Русский: Письмо? – очень тихо переспросила профессор МакГонагалл, садясь обратно на забор.
Тувинский: Ѳршээп көрүңер, Дамблдор, таанда-ла чагаага шупту болган чүвени тайылбырлап шыдаптар мен деп бодаарыңар ол бе?
Русский: Помилуйте, Дамблдор, неужели вы на самом деле думаете, что сможете объяснить в письме все, что случилось?
Тувинский: Бо улус Гаррини кажан-даа билип шыдавас!
Русский: Эти люди никогда не поймут Гарри!
Тувинский: Ол аажок билдингир кижи апаар, харын-даа маадыр болур.
Русский: Он станет знаменитостью, даже легендой.
Тувинский: Бо хүн төөгүже Гарри Поттерниң хүнү болуп кире-даа бээр болза, кайгап, элдепсинмес ийик мен!
Русский: Я не удивлюсь, если сегодняшний день войдет в историю как день Гарри Поттера!
Тувинский: Ооң дугайында номнар бижиттинер, делегейде бичии кижи бүрүзү ооң адын билир болур!
Русский: О нем напишут книги, каждый ребенок в мире будет знать его имя!
Тувинский: Ол аргажок шын – деп, Дамблдор профессорже караңгызымаар шилдиг карак-шилиниң кырындан шыңгыызы-биле көргеш, чөпшээрешкен.
Русский: Совершенно верно, – согласился Дамблдор, очень серьезно глядя на профессора поверх своих затемненных очков.
Тувинский: Чугааланып, кылаштап өөренип алырының ырак мурнунда-ла алдарлыг кижи апаары - кандыг-даа бичии кижиниң бажын төөредиптеринге шуут чедер чүүл ышкажыл!
Русский: И этого будет достаточно для того, чтобы вскружить голову любому мальчику: стать знаменитым прежде, чем он научится ходить и говорить!
Тувинский: Маңаа ону чүү чүве алдаржыдыпканын безин сагынмас болур!
Русский: Он даже не будет помнить, что именно его прославило!
Тувинский: Бодунуң ат-алдарын чагырып шыдаптар кылдыр өзүп келгиже бистиң делегейивистен ырак чурттаары аңаа кайы-хире эки, таарымчалыг болурун билбейн турарыңар ол бе?
Русский: Неужели вы не видите, насколько лучше для него самого, если он будет жить здесь, далеко от нашего мира, до тех пор, пока не вырастет и будет в состоянии справиться со своей славой?
Тувинский: Профессор МакГонагалл ону үзе кирип, бир-ле чүве чугаалаар деп чыткаш, өскээр боданы берип, соксаш кылынгаш, улуг тынган.
Русский: Профессор МакГонагалл поспешно открыла рот, чтобы сказать что-то резкое, но, передумав, сделала глубокий вдох и перевела дыхание.
Тувинский: Ийе, силернии шын болбайн аан.
Русский: Да, конечно же вы правы.
Тувинский: Ынчалза-даа, чаш оол маңаа канчап чедип кээрил, чугаалаңарам, Дамблдор?
Русский: Но скажите, Дамблдор, как мальчик попадет сюда?
Тувинский: Гаррини мантиязының адаанда чажырып алган деп бодаан ышкаш, Дамблдорнуң шыптынып алган мантиязын топтааш турупкан.
Русский: Она внимательно оглядела его мантию, словно ей вдруг пришло в голову, что под ней он прячет Гарри.
Тувинский: Хагрид эккээр.
Русский: Его принесет Хагрид.
Тувинский: Силер бодаарыңарга…
Русский: Вы думаете, это...
Тувинский: Хагридке ол хире харысаалга онаап каары анаа ышкаш-тыр бе?
Русский: Вы думаете, это разумно – доверить Хагриду столь ответственное задание?
Тувинский: Мен аңаа бодумнуң амы-тыным-даа бүзүреп болур мен – деп, Дамблдор таваар харыылаан.
Русский: Я бы доверил ему свою жизнь, – просто ответил Дамблдор.
Тувинский: Силерге бердингенинге чигзинмейн тур мен, ийе, - деп, профессор МакГонагалл каш сөстү бодундан хөөннүг-хөөн чок сы кыскан.
Русский: Я не ставлю под сомнение его преданность вам, – неохотно выдавила из себя профессор МакГонагалл.
Тувинский: Ынчалза-даа ооң кам чок болгаш сиилеңзимээрин силер билир-ле болгай силер.
Русский: Но вы ведь не станете отрицать, что он небрежен и легкомыслен.
Тувинский: Ол чүү чүвел аан?
Русский: Что это там?
Тувинский: Дүнеки ыржымны дүлейзимээр диңмирээшкин даажы үрей берген.
Русский: Ночную тишину нарушили приглушенные раскаты грома.
Тувинский: Чоорту ооң даажы күштелип-ле олурган.
Русский: Их звук становился все громче.
Тувинский: Дамблдор биле МакГонагалл чоокшулап олурар чычаан чырыы дилеп, караңгы кудмчуда орукче көргеш турупканнар.
Русский: Дамблдор и МакГонагалл стали вглядываться в темную улицу в поисках приближающегося света фар.
Тувинский: А кажан олар дааштың кайыын кээп турарын билип кааш, бажын көдүрүп кээрге, дээрден аажок улуг мопед дүжүп олурган.
Русский: А когда они наконец догадались поднять головы, сверху послышался рев, и с неба свалился огромный мопед.
Тувинский: Ол Тис кудумчузунга, таптыг-ла оларның мурнунга кээп хонупкан.
Русский: Он приземлился на Тисовой улице прямо перед ними.
Тувинский: Мопедтиң улуу аажок, а ооң кырында олурар кижи оон-даа улуг болган.
Русский: Мопед был исполинских размеров, но сидевший на нем человек был еще больше.
Тувинский: Ол анаа кижиден ийи катап бедик боорда, беш-даа катап чоон хире болган.
Русский: Он был почти вдвое выше обычного мужчины и по меньшей мере в пять раз шире.
Тувинский: Ажыы-биле чугаалаарга, ол шынап-ла аажок улуг күчүтен боорда, шала черликсиг көзүлген – салбагар салы болгаш узун чажы ооң арнын барык-ла бүдүнү-биле дуглап турган.
Русский: Попросту говоря, он был непозволительно велик, и к тому же имел дикий вид – спутанная борода и заросли черных волос практически полностью скрывали его лицо.
Тувинский: Ооң адыштары кудумчуда бок төгер улуг савалар аастары дег, а кештен кылган узун уннуг идиктерлиг буттары – шала бичежек дельфиннер сагындырар.
Русский: Его ладони были размером с крышки от мусорных баков, а обутые в кожаные сапоги ступни – величиной с маленьких дельфинов.
Тувинский: Аажок улуг болгаш чоон холдары чоорганнар-биле ораап каан дүрүгнү хөрээнде чыпшыр тудуп алган турган.
Русский: Его гигантские мускулистые руки прижимали к груди сверток из одеял.
Тувинский: Ам-на келдиң де, Хагрид.
Русский: Ну наконец-то, Хагрид.
Тувинский: Дамблдорнуң үнүнде сагыжының чиигеш дигени тодазы-биле дыңналган.
Русский: В голосе Дамблдора явственно слышалось облегчение.
Тувинский: А мопедти кайыын аптың?
Русский: А где ты взял этот мопед?
Тувинский: Ачылап алдым ийин, профессор Дамблдор, - деп, күчүтен мопедтен оваарымчалыы кончуг дүжүп чыда, харыылаан.
Русский: Да я его одолжил, профессор Дамблдор, – ответил гигант, осторожно слезая с мопеда.
Тувинский: Аныяк Сириус Блэктен.
Русский: У молодого Сириуса Блэка.
Тувинский: А чаш оолга хамаарыштыр – эккелдим, сэр.
Русский: А насчет ребенка – я привез его, сэр.
Тувинский: Шупту чүве тайбың болду де?
Русский: Все прошло спокойно?
Тувинский: Шуут-ла эвес ийин, сэр, бажыңдан чүү-даа артпаан, тууйбу кырында тууйбу безин чок деп болур ийин.
Русский: Да не очень, сэр, от дома, считайте, камня на камне не осталась.
Тувинский: Маглдар ону эскерип кагбайн канчаар, ындыг-даа бол, олар ынаар бакылап четтикпээнде, бичии оолду ап четтигиптим.
Русский: Маглы это заметили, конечно, но я успел забрать ребенка, прежде чем они туда нагрянули.
Тувинский: Бристоль кыры-биле ужуп эрттип чыдырывыста, удуй берди.
Русский: Он заснул, когда мы летели над Бристолем.
Тувинский: Дамблдор биле профессор МакГонагалл чоорган-биле ораап каан дүрүгнүң кырынче доңгайып, ээге бергеннер.
Русский: Дамблдор и профессор МакГонагалл склонились над свернутыми одеялами.
Тувинский: Иштинде, хөй-ле пөс аразында чаш оол шыыладыр удуп чыткан.
Русский: Внутри, еле заметный в этой куче тряпья, лежал крепко спящий маленький мальчик.
Тувинский: Ооң хаваанда, кара чүрбээжиниң адаанда чаңныкка дөмей кылдыр кести берген сорбу көстүп чыткан.
Русский: На лбу, чуть пониже хохолка иссиня-черных волос, был виден странный порез, похожий на молнию.
Тувинский: Таптыг-ла ынаар ышкажыл...
Русский: Значит, именно сюда...
Тувинский: Профессор МакГонагалл сымыранган.
Русский: прошептала профессор МакГонагалл.
Тувинский: Бо сорбу ооң бүгү назынында арттып каар.
Русский: Этот шрам останется у него на всю жизнь.
Тувинский: Мооң-биле бир-ле чүвени кылып шыдаптар болгай силер але, Дамблдор?
Русский: Вы ведь можете что-то сделать с ним, Дамблдор?
Тувинский: Шыдаар-даа турган болзумза, кылбас мен.
Русский: Даже если бы мог, не стал бы.
Тувинский: Сорбулар чамдыкта дузалыг болдур ийин.
Русский: Шрамы могут сослужить хорошую службу.
Тувинский: Чижээ, менде, солагай талакы дискээм кырында сорбу бар, Лондоннуң чер адааның оруктарының кара ояар ындыг шыйыглары чүве.
Русский: У меня, например, есть шрам над левым коленом, который представляет собой абсолютно точную схему лондонской подземки.
Тувинский: Че, Хагрид, өпеяаны бээр эккел, дүрген доозуп кааптаалыңар.
Русский: Ну, Хагрид, давай ребенка сюда, пора покончить со всем этим.
Тувинский: Дамблдор Гаррини алгаш, Дурсльдарның бажыңынче углай эргилип келген.
Русский: Дамблдор взял Гарри на руки и повернулся к дому Дурслей.
Тувинский: Болур бе…
Русский: Могу я...
Тувинский: Байырлажып ап болур бе, сэр? – деп, Хагрид оожум айтырган.
Русский: Могу я попрощаться с ним, сэр? – спросил Хагрид.
Тувинский: Ол оолдуң кырынче ээккеш, шиштеп турар салдыг эрни-биле оожум чыттап каан.
Русский: Он нагнулся над мальчиком, заслоняя его от остальных своей кудлатой головой, и поцеловал ребенка очень колючим из-за обилия волос поцелуем.
Тувинский: Хенертен балыглаткан ыт улааны дег, ууңайны-ла берген.
Русский: А затем вдруг завыл, как раненая собака.
Тувинский: Кш-шш!
Русский: Тс-с-с!
Тувинский: Профессор МакГонагалл шыжылаан.
Русский: Прошипела профессор МакГонагалл.
Тувинский: Маглдар оттуп келзе канчаар сен!
Русский: Ты разбудишь маглов!
Тувинский: Бу-б-буруулуг болдум – деп ишкирнигип харыылааш, Хагрид карманындан хөлчок улуг, хирлиг былчактарлыг думчук аржыылы ужулгаш, арнын дуглавышаан.
Русский: П-п-простите, – прорыдал Хагрид, вытаскивая из кармана гигантский носовой платок, покрытый грязными пятнами, и пряча в нем лицо.
Тувинский: Мен чер… ч-ч-черле шыдавас-тыр мен.
Русский: Но я п-п-п-просто не могу этого вынести.
Тувинский: Лили биле Джеймс өлүрткен, а өпеяа Гарри… хөөкүй, ам маглдар-биле чурттаар...
Русский: Лили и Джеймс умерли, а малыш Гарри, бедняжка, теперь будет жить у маглов...
Тувинский: Ийе, ийе, бо бүгү муңгаранчыг болбайн канчаар.
Русский: Да, да, все это очень печально.
Тувинский: Ынчалза-даа быжыг туттун, Хагрид, бисти көрүп каапса канчаар сен – деп, профессор МакГонагалл сымырангаш, Хагридтиң эктин дидим эвес суйбагылаан.
Русский: Но возьми себя в руки, Хагрид, иначе нас обнаружат, – прошептала профессор МакГонагалл, робко поглаживая Хагрида по плечу.
Тувинский: А Дамблдор чавыс херимни артай баскаш, эжикче углай кылаштапкан.
Русский: А Дамблдор перешагнул через невысокий забор и пошел к крыльцу.
Тувинский: Гаррини эргин кырынга камныы кончуг салып кааш, мантиязының карманындан чагаа уштуп, чоорганының адаанче суп кааш, ону манап турар ийи кижиже эглип келген.
Русский: Он бережно опустил Гарри на порог, достал из кармана мантии письмо, сунул его в одеяло и вернулся к поджидавшей его паре.
Тувинский: Үш кижи бичии дүрүгже элээн үе дургузунда көрүп алгаш турганнар.
Русский: Целую минуту все трое стояли и неотрывно смотрели на маленький сверток.
Тувинский: Хагридтиң эгиннери сирлеңейнип турган, профессор МакГонагаллдың карактары чивеңнежир, а Дамблдорнуң карактарының кажан-даа өшпес оттары бүлүртүңней берген.
Русский: Плечи Хагрида сотрясались, профессор МакГонагалл яростно моргала глазами, а сияние, всегда исходившее от глаз Дамблдора, сейчас померкло.
Тувинский: Бистиң ам маңаа херээвис чок.
Русский: Больше нам здесь нечего делать.
Тувинский: Ам чорупкаш, байырлап турар улузувуска каттышканывыс дээре боор – дээш, Дамблдор байырлажып чугааланган.
Русский: Нам лучше уйти и присоединиться к празднующим.
Тувинский: Ийе, - деп, Хагрид шаг чок үнү-биле чөпшээрешкен.
Русский: Ага, – сдавленным голосом согласился Хагрид.
Тувинский: Мен бо.
Русский: Я это.
Тувинский: Сириус Блэкке мопедин эгидип бериптейн.
Русский: Я, пожалуй, верну Сириусу Блэку его мопед.
Тувинский: Эки дүннү күзедим, профессор МакГонагалл, силерге база, профессор Дамблдор.
Русский: Доброй ночи вам, профессор МакГонагалл, и вам, профессор Дамблдор.
Тувинский: Карактарындан баткан чаштарны чеңи-биле чодуп чоруй, Хагрид мопединиң эзеринге олура каапкаш, ажылдаткаш, агаарже дүүңейнип көдүрлүп үнген соонда, дүнеки дээрге көзүлбейн барган.
Русский: Смахнув катящиеся из глаз слезы рукавом куртки, Хагрид вскочил в седло мопеда, резким движением завел мотор, с ревом поднялся в небо и исчез в ночи.
Тувинский: Силерни бо эң чоокку үелерде катап көөрүнге идегедим, профессор МакГонагалл - дээш, Дамблдор бажын согаш кылып каан.
Русский: Надеюсь увидеть вас в самое ближайшее время, профессор МакГонагалл, – произнес Дамблдор и склонил голову.
Тувинский: Профессор МакГонагалл харыы орнунга чүгле думчуун «шүш» кылып каан.
Русский: Профессор МакГонагалл вместо ответа лишь высморкалась.
Тувинский: Дамблдор хая көрүнгеш, кудумчуну куду кылаштапкан.
Русский: Дамблдор повернулся и пошел вниз по улице.
Тувинский: Азыгга келгеш, мөңгүн саважыгажын ужулган.
Русский: На углу он остановился и вытащил из кармана свою серебряную зажигалку.
Тувинский: Чаңгыс катап «чык» кылырга, он ийи кудумчу чырыткылары чүү-даа болбаан чүве дег, катап чырып келгеннер.
Русский: Он щелкнул ею всего один раз, и двенадцать фонарей снова загорелись как ни в чем не бывало.
Тувинский: Тис кудумчузу катап база сарыг-кызыл чырык-биле шыптына берген.
Русский: Так что вся Тисовая улица осветилась оранжевым светом.
Тувинский: Ол чырыкка кудумчунуң дуу ужунда азыгже ажытталы берген шокар диисти эскерип каан.
Русский: В этом свете Дамблдор заметил полосатую кошку, заворачивающую за угол на другом конце улицы.
Тувинский: Дөрт дугаарлыг бажыңның эргининде бичии дүрүгже көрген.
Русский: А потом посмотрел на сверток, лежащий на пороге дома номер четыре.
Тувинский: Чедиишкинниг бол, Гарри – деп сымырангаш, мантиязы шылырт дээн соонда, чиде хона берген.
Русский: Удачи тебе, Гарри, – прошептал он, повернулся на каблуках и исчез, шурша мантией.
Тувинский: Тис кудумчузунче эстеп келген салгын шевергин кылдыр таарып каан чадаң үнүштерни оожум шимчеткилээн.
Русский: Ветер, налетевший на Тисовую улицу, шевелил аккуратно подстриженные кусты.
Тувинский: Арыг-силиг кудумчу караңгы дээрниң адаанда тамчыктыы кончуг удуп чыткан.
Русский: Ухоженная улица тихо спала под чернильным небом.
Тувинский: Тывызыксыг болуушкуннар бир-ле черде болуп турар-даа болза, чүгле маңаа болбас ужурлуг кылдыр сагындырган.
Русский: И казалось, что если где-то и могут происходить загадочные вещи, то уж никак не здесь.
Тувинский: Гарри Поттер чоорганнарының аразында шимчей каггылап чыткан.
Русский: Гарри Поттер ворочался во сне в своих одеялах.
Тувинский: Бичии холчугаш чагаага дээпкеш, ону дыңзыг адыштапкан.
Русский: Маленькая ручка нащупала письмо и стиснула его.
Тувинский: Ол бодунуң билдингир, ат-алдарлыг кижи апарганын-даа билир хире эвес, удувушаан.
Русский: Он продолжал спать, не зная о том, что он особенный, о том, что стал знаменитостью.
Тувинский: Каш шак болгаш миссис Дурсль сүт эккеп турар кижиге куруг шилдерин үндүр кааптар дээш эжиин ажыдыпкаш, алгырыптарга оттуп кээрин-даа билбес.
Русский: Не зная, что он проснется через несколько часов от крика миссис Дурсль, которая перед приходом молочника откроет дверь, чтобы выставить за нее пустые молочные бутылки.
Тувинский: Дараазында неделялар, ол хамаанчок, чылдар дургузунда Дадли ону шымчыктап, иткилеп, ыялап кээр дээрзин-даа билбес.
Русский: Не зная о том, что несколько следующих недель кузен Дадли будет щипать и тыкать его – да и несколько последующих лет тоже.
Тувинский: Оон аңгыда, ол удуп чыдар үеде бүдүн чуртта кезек кижилер чажыт, бир болза ажыы-биле чыглып келгеш байырлап, дашкаларын көдүргеш сымыранып азы шуут-ла бар-ла үнү-биле алгыржырын ол билир хире эвес.
Русский: И еще он не знал, что в то время, пока он спал, люди, тайно либо открыто собиравшиеся по всей стране, чтобы отметить праздник, поднимали бокалы и произносили шепотом или во весь голос.
Тувинский: Гарри Поттер дээш, дириг арткан оол дээш!
Русский: За Гарри Поттера – за мальчика, который выжил!
Тувинский: ийиги эге
Русский: глава 2
Тувинский: чиде берген шил
Русский: исчезнувшее стекло
Тувинский: Дурсльдар эргин кырындан кайыын-чүден келгени-даа билдинмес чээнин тып алганындан бээр барык-ла он чыл эрткен, ынчалза-даа Тис кудумчузу ол үе дургузунда көңгүс өскерилбээн деп болур.
Русский: Почти десять лет прошло с того утра, когда Дурсль обнаружили на своем пороге невесть откуда взявшегося племянника, но Тисовая улица за это время почти не изменилась.
Тувинский: Хүн ол-ла чараш садчыгаштарның кырынга үнүп келгеш, Дурсльдарның эжиинде ол-ла хүлер «4» деп санны чырытпышаан.
Русский: Солнце вставало над теми же ухоженными садиками и освещало туже самую бронзовую четверку на входной двери дома Дурслей.
Тувинский: Ооң херелдери мистер Дурсльдуң ынчангы-ла кежээзинде телевизор көрүп олурганы хевээр, шоолуг-ла өскерилге чок арткан аалчылар хүлээр өрээлинче шургуп кирип турган.
Русский: Оно пробиралось в гостиную, оставшуюся почти неизменной с того вечера, когда мистер Дурсль смотрел по телевизору пророческий выпуск новостей.
Тувинский: Оон бээр эвээш эвес үе эрткенин чүгле камин кырында хоолуг чуруктар херечилеп турган.
Русский: Только стоящие на камине фотографии в рамках свидетельствовали о том, что с тех пор прошло немало времени.
Тувинский: Он чыл бурунгаар чуруктарга аңгы-аңгы өңнерлиг бөртчүгештерлиг, улуг ак-кызыл өңнүг бөмбүк сагындырар бир-ле чүве турган.
Русский: Десять лет назад на фотографиях было запечатлено нечто, напоминавшее большой розовый мяч в разноцветных чепчиках.
Тувинский: Ам Дадли Дурсль өскен: улуг мага-боттуг, сарыг чаштыг оол бир дугаар саттырып алганы чадаг-тергезиниң кырында олурар, ачазы-биле компьютерде ойнап олурар, авазының куспаанда чаагынче чыттадып турар чуруктар бар.
Русский: Но с тех пор Дадли Дурсль вырос, и теперь на фотографиях был крупный светловолосый мальчик, сидящий на своем первом велосипеде, кружащийся на ярмарочной карусели, играющий с отцом в компьютерные игры, мальчик в объятиях целующей его матери.
Тувинский: Ынчалза-даа ол чуруктар бажыңда база бир бичии кижи чурттап турар дээрзин шуут көргүспейн турган.
Русский: Однако ничто на этих фотографиях не говорило о том, что в доме живет еще один ребенок.
Тувинский: Ындыг-даа бол, Гарри Поттер ында чурттавышаан.
Русский: Тем не менее Гарри Поттер все еще жил здесь.
Тувинский: Оттуп кээр үези чоокшулаан-даа бол, аажок удаан чыткан.
Русский: И в настоящий момент он крепко спал, хотя спать ему оставалось недолго.
Тувинский: Петунья даай-авазы шагда оттуп келген, ооң эжиинче чоокшулап олурган болгаш эртенги ыржымны ооң чидиг, хыйылааш кышкызы одура шаапкан:
Русский: Тетя Петунья уже проснулась и подходила к его двери, и через мгновение утреннюю тишину прорезал ее пронзительный визгливый голос: – Подъем!
Тувинский: Дүрген тур!
Русский: Поднимайся!
Тувинский: Гарри сырбаш кыннып, оттуп келген.
Русский: Гарри вздрогнул и проснулся.
Тувинский: Даай-авазы эжикти каңгыратпышаан.
Русский: Тетя продолжала барабанить в дверь.
Тувинский: Дүрген тур дидим! – деп хыйылаан.
Русский: Живо! – провизжала она.
Тувинский: Гарри ооң ырап бар чыдар кылажын, үр болбаанда плита кырынче каңгырт дээн сковородканың даажын дыңнап каан.
Русский: Гарри услышал ее удаляющиеся шаги, а затем до него донесся звук плюхнувшейся на плиту сковородки.
Тувинский: Ол өрү көрнүп чыдыпкаш, чүнү дүжээнин сактырын оралдашкан.
Русский: Он перевернулся на спину и попытался вспомнить, что же ему снилось.
Тувинский: Эки дүш болган ышкаш чүве.
Русский: Это был хороший сон.
Тувинский: Дүжүнде ол мопед мунупкаш, агаарда ужугуп чоруп турган.
Русский: В этом сне он летел по воздуху на мопеде.
Тувинский: Сактырга, ол дүштү кажан шагда бир көрген-даа ышкаш.
Русский: У него было странное ощущение, что когда-то он уже видел этот сон.
Тувинский: Даай-авазы катап эжикте келген.
Русский: Тетя вернулась к его двери.
Тувинский: Хойт, ам-даа турбаан кижи сен бе? – деп, кызыдыр-ла сонуургаан.
Русский: Ты что, еще не встал? – настойчиво поинтересовалась она.
Тувинский: Барык-ла – деп, Гарри кыйзы харыылаан.
Русский: Почти, – уклончиво ответил Гарри.
Тувинский: Дүрген-дүрген шимчевит.
Русский: Шевелись побыстрее, я хочу, чтобы ты присмотрел за беконом.
Тувинский: Эътти көрүп тур, өрттени бербезин халак!
Русский: И смотри, чтобы он не подгорел.
Тувинский: Бо хүн Дадлиниң төрүттүнген хүнү – шупту чүве тергиин болур ужурлуг.
Русский: Сегодня день рождения Дадли, и все должно быть идеально.
Тувинский: Харыы кылдыр Гарриниң човууртааны дыңналган.
Русский: В ответ Гарри застонал.
Тувинский: Чүү деп чыдыр сен? – деп, даай-авазы эжик артында чаргыраан.
Русский: Что ты там говоришь? – рявкнула тетя из-за двери.
Тувинский: Чок, чүү-даа эвес.
Русский: Нет, ничего.
Тувинский: Анаа...
Русский: Ничего...
Тувинский: Дадлиниң төрүттүнген хүнү – канчап уттуптары ол чоор?
Русский: День рождения Дадли – как он мог забыть?
Тувинский: Гарри оожум тургаш, уктарын дилегзинип, аай-дедир көргүлээн.
Русский: Гарри медленно выбрался из постели и огляделся в поисках носков.
Тувинский: Оларын орун адаандан тып алгаш, ында кылаштап турган ээремчикти дүжүр силгипкеш, кедип алган.
Русский: Он обнаружил их под кроватью и, надевая, стряхнул ползающего по ним паука.
Тувинский: Гарри ээремчиктерге чаңчыгып калган – чада адаанда чуланда олар шуут эңдере, а ол бо-ла чада адаанда-ла чурттап турары бо.
Русский: Гарри привык к паукам – их было много в чулане под лестницей, а именно в чулане было его место.
Тувинский: Кеттинипкеш, чем кылыр өрээлге келген.
Русский: Одевшись, он пошел на кухню.
Тувинский: Стол кырын долдур Дадлиниң белектерин оваалап каан турган.
Русский: Весь стол был завален приготовленными для Дадли подарками.
Тувинский: Дадлиге белек кылдыр ооң күзеп турганы чаа компьютер, телевизор, чаржыр чадаг-терге берген хевирлиг – бо-даа чүгле кезик-чамдыызы-дыр.
Русский: Похоже, что Дадли подарили новый компьютер, который тот так хотел, еще один телевизор и гоночный велосипед – это не говоря обо всем прочем.
Тувинский: Чүгле Дадлиниң чүге чаржыр чадаг-терге күзей бергени тывызык болуп турган, чүге дизе ол аажок семис-ле болгай.
Русский: Для Гарри оставалось загадкой, почему Дадли хотел гоночный велосипед, ведь кузен был очень толстым.
Тувинский: Күш үндүрер шимчээшкиннерге шуут-ла хөңнү чок, а кым-бир кижини шашкылап, бастыр дээнде амырап каар.
Русский: Ненавидел физические упражнения – хотя отлупить кого-нибудь он был совсем не против.
Тувинский: Ооң ынак шанчар «шоодайы» Гарри турган, ынчалза-даа Дадлиниң ону сегирип алыры ховар.
Русский: Любимой «грушей» Дадли был Гарри, но Дадли далеко не всегда удавалось поймать кузена.
Тувинский: Гарри аажок чүгүрүк дээрзинге бүзүрээри база берге кижи-ле болгай.
Русский: Хотя поверить в то, что Гарри мог быстро бегать, было довольно сложно.
Тувинский: Бодунуң үе-чергезинден Гарри бичии болгаш шыдал чок көстүр турганынга ооң чада адаанда бичии өрээлде чурттап турары база салдарлыг турганы чугаажок.
Русский: Возможно, именно жизнь в темном чулане привела к тому, что Гарри выглядел меньше и слабее своих сверстников.
Тувинский: Үргүлчү Дадлиниң кедип каапканы эргинди хептерин кедер болгаш, анаазындан база дам-на бичии көстүр.
Русский: К тому же он казался еще меньше и тоньше, чем был на самом деле, потому что ему приходилось донашивать старые вещи Дадли.
Тувинский: Чүге дизе Дадли аңаа көөрде дөрт-даа катап калбак-ла болгай, ынчангаш ооң хептерин Гарри кедиптерге, шоодай азып каан ышкаш көстүр турган.
Русский: Дадли был раза в четыре крупнее его, так что одежда висела на Гарри мешком.
Тувинский: Гарри шөйбек арган арынныг, шиш дискектерлиг, кара чаштыг болгаш чырык-ногаан карактарлыг.
Русский: У Гарри было худое лицо, острые коленки, черные волосы и ярко-зеленые глаза.
Тувинский: Скотч-биле ораап каанындан бузулбайн турар борбак карак-шилдиг – Дадли Гарриниң думчуунче кээп шанчарга чуурлу берген карак-шили чүве-дир.
Русский: Он носил круглые очки, заклеенные скотчем и только благодаря этому не разваливающиеся – Дадли сломал их, ударив Гарри по носу.
Тувинский: Хаваанда чаңнык сагындырар чиңгежек сорбу – Гарриниң мага-бодунда ынак-ла чүвези ол турган.
Русский: Единственное, что Гарри нравилось в собственной внешности – это тонкий шрам на лбу, напоминавший молнию.
Тувинский: Ол сорбу кара чажындан тура-ла бар.
Русский: Шрам был у него с самого детства.
Тувинский: Петунья даай-авазындан бир дугаар айтырыы – сорбунуң кайыын келгени.
Русский: И первый осмысленный вопрос, который он задал тете Петунье, был как раз о том, откуда у него взялся этот шрам.
Тувинский: Орук озал-ондаанга таварышкаш, аваң биле ачаң чок апарып турарда тыптып келген сорбуң-дур! – деп, даай-авазы доңгуну аажок үзе харыылап каан.
Русский: Ты получил его в автокатастрофе, в которой погибли твои родители, – отрезала тетя.
Тувинский: Моон соңгаар айтырыгларың-биле кижиже шорулба!
Русский: И не приставай ко мне со своими вопросами.
Тувинский: «Моон соңгаар айтырыгларың-биле кижиже шорулба» - Дурсльдарның делегейинге чурттаарының бир дугаар дүрүмү ол болган.
Русский: «Не приставай ко мне со своими вопросами» – это было первое правило, которому он должен был следовать, чтобы жить в мире с Дурслями.
Тувинский: Гарри шала саргартыр быжа берген хаван эъдиниң кескиндилерин аңдара каап турда, чемненир өрээлче честези Вернон кирип келген.
Русский: Когда Гарри переворачивал подрумянившиеся ломтики бекона, в кухню вошел дядя Вернон.
Тувинский: Бажың дырап ал! – эртенги менди орнунга чугаазы ол болган.
Русский: Причешись! – рявкнул он вместо утреннего приветствия.
Тувинский: Неделяда санында албан чаңгыс катап Вернон Гарриже номчуп олурар солунун ажылдыр көргеш, ооң бажын таартыр болза эки дээрзин сагындырып, алгырар турган.
Русский: Примерно раз в неделю дядя Вернон смотрел на Гарри поверх газеты и кричал, что племянника надо подстричь.
Тувинский: Чаңгыс класста өөренип турар эштеринге бодаарга, Гарриниң бажын канчап-даа хөй катап таартып турган боор оң.
Русский: Наверное, Гарри стригли чаще, чем остальных его одноклассников, но это не давало никакого результата.
Тувинский: Ынчалза-даа кандыг-даа түңнел бербес, чүге дизе ооң чажы дораан салбарартыр өзүп кээр.
Русский: Потому что его волосы так и торчали во все стороны, к тому же они очень быстро отрастали.
Тувинский: Чемненир өрээлче Дадли авазы-биле кирип кээп турар үеде, Гарри сковородкаже дагаа чуургаларын каап, хаван эъди биле дагаа чуургазы холаан чемин кыла берген.
Русский: К моменту когда на кухне появились Дадли и его мать, Гарри уже вылил на сковородку яйца и готовил яичницу с беконом.
Тувинский: Дадли адазы-биле шуут-ла сугнуң ийи дамдызы дег дөмейлежип кел чораан.
Русский: Дадли как две капли воды походил на своего папашу.
Тувинский: Ол улуг ак-кызыл арынныг, шуут чок деп болур моюннуг, сугзуг-көк бичии карактарлыг, а суук болгаш сарыг чажы моңзугур, семис баш кырында таптыы кончуг чыдыпкан.
Русский: У него было крупное розовое лицо, почти полностью отсутствовала шея, маленькие глаза были водянисто-голубыми, а густые светлые волосы аккуратно лежали на большой жирной голове.
Тувинский: Петунья даай-авазы Дадлини үргүлчү-ле бичии ангелге дөмейлээр, а Гарри бүдүү иштинде Дадлини кылымал баш дүгү кедип алган хаванга дөмейлээр турган.
Русский: Тетя Петунья часто твердила, что Дадли похож на маленького ангела, а Гарри говорил про себя, что Дадли похож на свинью в парике.
Тувинский: Гарри стол кырынга чемниг тавактарны арай боорда таарыштыр, сыңыра салыпкан.
Русский: Гарри с трудом расставил на столе тарелки с яйцами и беконом.
Тувинский: Ында шуут хостуг чер чок деп болур.
Русский: Там почти не было свободного места.
Тувинский: Дадли ол үеде бодунуң белектерин санап турган.
Русский: Дадли в это время считал свои подарки.
Тувинский: Доозуптарга, хенертен ооң арны шөйлү-ле берген.
Русский: А когда закончил, лицо его вытянулось.
Тувинский: Үжен алды, – деп, авазы биле ачазынче көргеш, дыка-ла муңгаргай үн-биле чугаалаан.
Русский: Тридцать шесть, – произнес он грустным голосом, укоризненно глядя на отца и мать.
Тувинский: Эрткен чылгызынга бодаарга, ам-даа ийи белек четпес-тир.
Русский: Это на два меньше, чем в прошлом году.
Тувинский: Оглум, Мардж даай-аваңның белээн уттупкан эвес сен бе, ол ында, бистиң улуг белээвистиң адаанда!
Русский: Дорогой, ты забыл о подарке от тетушки Мардж, он здесь, под большим подарком от мамы и папы!
Тувинский: Петунья дүрген-не быдырадыр чугааланган.
Русский: Поспешно затараторила тетя Петунья.
Тувинский: Чаа, ынчаарга, шупту үжен сес ышкажыл.
Русский: Ладно, но тогда получается всего тридцать семь.
Тувинский: Дадлиниң арны кызып келген.
Русский: Лицо Дадли покраснело.
Тувинский: Гарри ону эскерип кааш, чемин дүрген-не аксынче дыгый-ла берген.
Русский: Гарри, сразу это заметив, начал поспешно поглощать бекон.
Тувинский: Ынчанмайн канчаар, Дадлиниң ам база кылыы кыптыгып, столду ойтур октапса канчаар.
Русский: Опасаясь, что Дадли вот-вот приключится очередной приступ ярости, как бы кузен не перевернул стол.
Тувинский: Петунья даай-авазы база айыылды билип кааны тодаргай апарган.
Русский: Тетя Петунья, очевидно, тоже почувствовала опасность.
Тувинский: Бо хүн хоорайга сеңээ ам-даа ийи белектен садып бээр бис.
Русский: Мы купим тебе еще два подарка, сегодня в городе.
Тувинский: Кандыг-дыр, чаптанчыгбай?
Русский: Как тебе это, малыш?
Тувинский: Ам база ийи белек.
Русский: Еще два подарочка.
Тувинский: Анаа-дыр бе?
Русский: Ты доволен?
Тувинский: Дадли боданы берген.
Русский: Дадли задумался.
Тувинский: Ооң бажының ишитинде бир-ле аажок шыңгыы болгаш берге ажыл чоруп турар хирелиг.
Русский: Похоже, в голове его шла какая-то очень серьезная и сложная работа.
Тувинский: Ол ам-на аксын ажыдып келген.
Русский: Наконец он открыл рот.
Тувинский: Ынчаарга... – деп таваар чугааланган.
Русский: Значит… – медленно выговорил он.
Тувинский: Ынчаарга мээң белектерим үжен...
Русский: Значит, их у меня будет тридцать...
Тувинский: Үжен тос болур, чаптанчыгбайым – деп, Петунья дүрген-не чугаалай каапкан.
Русский: Тридцать девять, мой сладенький, – поспешно вставила тетя Петунья.
Тувинский: А-а-а!
Русский: А-а-а!
Тувинский: Тура халыырынга белеткенип, өндейип олурган Дадли сандайынче аары кончуг олура дүшкен.
Русский: Уже привставший было Дадли тяжело плюхнулся обратно на стул.
Тувинский: Ындыг-дыр чаа.
Русский: Тогда ладно.
Тувинский: Вернон меге каткызын арай деп-ле сы кыскаш.
Русский: Дядя Верной выдавил из себя смешок.
Тувинский: Ёзулуг эр-дир бо! – дээш, Дадлиниң бажының дүгүн холу-биле үвүрертир суйбап каан.
Русский: Вот это парень! – Он взъерошил волосы на голове Дадли.
Тувинский: Бо оол бодунуун каяа ындыг амыр салыр дээр сен.
Русский: Этот малыш своего не упустит.
Тувинский: Адазы-ла кара олчаан көрем!
Русский: Прямо как его отец.
Тувинский: Телефон алгыра бээрге, Петунья ынаар маңнаан.
Русский: Тут зазвонил телефон, и тетя Петунья метнулась к аппарату.
Тувинский: А Гарри биле Вернон Дадлиниң чаза-ла ораап каан чадаг-тергезин, видеокамераны, ырактан башкарар ужар-хемени, компьютерге ойнаар он алды чаа оюн суккан хааржакчыгашты болгаш видеомагнитофонну чазып олурарын хайгаараарынга-ла өй болганнар.
Русский: А Гарри и дядя Вернон наблюдали, как Дадли разворачивает тщательно упакованный гоночный велосипед, видеокамеру, самолет с дистанционным управлением, коробочки с шестнадцатью новыми компьютерными играми и видеомагнитофон.
Тувинский: Дадли алдын хол шагының хааржакчыгажын чазып олурда, Петунья столга чоокшулап келген.
Русский: Дадли срывал упаковку с золотых наручных часов, когда тетя Петунья вернулась к столу.
Тувинский: Арнында ооң хорадааны биле катай сагыш човааны база көстүп турган.
Русский: Вид у нее был разозленный и вместе с тем озабоченный.
Тувинский: Багай медээ, Вернон.
Русский: Плохие новости, Вернон.
Тувинский: Миссис Фигг будун сыйып алган-дыр.
Русский: Миссис Фигг сломала ногу.
Тувинский: Бо чүвени ап шыдавас-тыр.
Русский: Она не сможет взять этого.
Тувинский: Даай-авазы холун Гарриже углай карбаш кылып каан.
Русский: Тетя махнула рукой в сторону Гарри.
Тувинский: Дадлиниң аксы ажыттынып калган, а Гарри бодунуң хөрээниң иштинде чүрээниң өөрүшкүден кожаш дээнин безин эскерип каан.
Русский: Рот Дадли раскрылся от ужаса, а Гарри ощутил, как сердце радостно подпрыгнуло у него в груди.
Тувинский: Чылдың-на Дурсльдар Дадлиниң төрүттүнген хүнүнде оглу биле ооң эжин бүдүн хүн дургузунда Лондонга аттракционнар, кафелер кезидип, кинотеатр киирер турганнар.
Русский: Каждый год в день рождения Дадли Дурсли на целый день отвозили сына и его друга в Лондон, а там водили их на аттракционы, в кафе и в кино.
Тувинский: А Гаррини Дурсльдардан ийи квартал ажылдыр чурттап турар, угааны чана берген миссис Фигг деп кырган кадайның чанынга хүнзедир арттырып каарлар.
Русский: Гарри же оставляли с миссис Фигг, сумасшедшей старухой, жившей в двух кварталах от Дурслей.
Тувинский: Гарри ол хүнге шуут-ла хөңнү чок.
Русский: Гарри ненавидел этот день.
Тувинский: Бүдүн бажың иштинге болгаш миссис Фиггтиң бодунга база кабачоктар чыды өттүр сиңе берген.
Русский: Весь дом миссис Фигг насквозь пропах кабачками.
Тувинский: Оон аңгыда, Гарриге ол кырган кадай бажыңынга аңгы-аңгы чылдарда азырап турганы диистериниң чуруктарын албадап тургаш көргүзеринге ынак.
Русский: А его хозяйка заставляла Гарри любоваться фотографиями многочисленных кошек, живших у нее в разные годы.
Тувинский: Ам канчаар ынчаш? – деп, шупту чүвени Гарри ынчаар болдурупкан ышкаш, каржы, соок карактары-биле көргеш, Петунья даай-авазы айтырган.
Русский: И что теперь? – злобно спросила тетя Петунья, с ненавистью глядя на Гарри, словно это он все подстроил.
Тувинский: Миссис Фиггти кээргээр ужурлуг апаарын Гарри билип турган.
Русский: Гарри знал, что ему следует пожалеть миссис Фигг.
Тувинский: Ынчалза-даа ол амыр эвес, чүге дизе Харжыгаш, мистер Ак-Хол болгаш Мөгенчигештиң чуруктарын албадал-биле көөр хүннү ам бүдүн чыл аңгылап турган.
Русский: Но это было непросто, потому что теперь целый год отделял его от того дня, когда ему снова придется рассматривать снимки Снежинки, мистера Лапки и Хохолка.
Тувинский: Марджче долгап болур бис – деп, честези сүмелээн.
Русский: Мы можем позвонить Мардж,– предложил дядя.
Тувинский: Херекчок чүве чугаалава сен, Вернон.
Русский: Не говори ерунды, Вернон.
Тувинский: Мардж бо оолду шуут көөр хөңнү чок ышкажыгай!
Русский: Мардж ненавидит мальчишку.
Тувинский: Дурсльдар Гарриниң дугайында мынчалдыр үргүлчү чугаалажы бээр турганнар.
Русский: Дурсли часто говорили о Гарри так.
Тувинский: Сактырга-ла оларның чанында чок-даа ышкаш, бир болза ону билип каарынга ооң угааны четпес деп бодаар турганнар ирги бе.
Русский: Словно его здесь не было или словно он был настолько туп, что все равно не мог понять, что речь идет именно о нем.
Тувинский: А демги, сээң эжиң кандыг чүвел?
Русский: А как насчет твоей подруги?
Тувинский: Кым ийик моң...
Русский: Забыл, как ее зовут...
Тувинский: Аа, ийе, Ивонн.
Русский: Ах, да, Ивонн.
Тувинский: Ол ам Майоркада дыштанып турар кижи-дир – деп, Петунья шыжылаан.
Русский: Она отдыхает на Майорке, – отрезала тетя Петунья.
Тувинский: Мени чааскаандырымны кааптып болур силер – деп, Гарри киришкен.
Русский: Вы можете оставить меня одного, – вставил Гарри.
Тувинский: Ооң бо бодалы оларны өөртүптер ужурлуг деп идегээн.
Русский: Надеясь, что его предложение всем понравится.
Тувинский: Чааскаан арткаш, телевизорда көрүксээри солун дамчыдылгаларны-даа көргей, оон аңгыда, Дадлиниң чаа компьютеринге ойнап четтигиптер база болуп чадавас.
Русский: И он наконец посмотрит по телевизору именно те передачи, которые ему интересны, а может быть, ему даже удастся поиграть на новом компьютере Дадли.
Тувинский: Петунья даай-авазының арны лимон сыырыпкан ышкаш апарган.
Русский: Вид у тети Петуньи был такой, словно она проглотила лимон.
Тувинский: Оон кээривиске бажың орнунда бузук-чазык тудуг орну арткан боор кылдыр де? – деп ырланган.
Русский: И чтобы мы вернулись и обнаружили, что от дома остались одни руины? – прорычала она.
Тувинский: Мен бажыңны чазылдырыптар дивейн турар-ла болгай мен – деп, Гарри агартынарын оралдашкан, ынчалза-даа ам ону кым-даа дыңнавайн турган.
Русский: Но я ведь не собираюсь взрывать дом, – возразил Гарри, но его уже никто не слушал.
Тувинский: Азы... – деп, Петунья оожум чугааланган.
Русский: Может быть… – медленно начала тетя Петунья.
Тувинский: Бир болза мону ап алгаш, зоопарк даштынга баргаш, чычаан иштинге кааптып база болгай бис...
Русский: Может быть, мы могли бы взять его с собой, и оставить в машине у зоопарка...
Тувинский: Мээң чаа чычааным иштинге ону чааскаандырзын кааптарын канчап-даа чөпшээревес мен!
Русский: Я не позволю ему сидеть одному в моей новой машине!
Тувинский: Вернон удурланып, химирени каапкан.
Русский: Возмутился дядя Вернон.
Тувинский: Дадли алгырып-алгырып мөөрей-ле берген.
Русский: Дадли громко разрыдался.
Тувинский: Шынында ол ыглавайн-даа турган.
Русский: То есть на самом деле он вовсе не плакал.
Тувинский: Ооң карактарының шын чаштары хөй чылдар бурунгаар төгүлген.
Русский: Последний раз настоящие слезы лились из него много лет назад.
Тувинский: Ол кээргенчиг арын тудуп алгаш, ыйыңайны бээрге-ле авазы ооң күзелдерин шуптузун хандырып бээрин билир.
Русский: Но он знал, что стоит ему состроить жалобную физиономию и завыть, как мать сделает для него все, что он пожелает.
Тувинский: Дадли, хензигбейим, чаш чүвем, ыглава чаа.
Русский: Дадли, мой маленький, мой крошка, пожалуйста, не плачь.
Тувинский: Сээң төрүттүнген хүнүңнүң байырлалын Гарри деп чүве үреп каарын кажан-даа болдурбас мен!
Русский: Мамочка не позволит ему испортить твой день рождения!
Тувинский: Миссис Дурсль оглун дыңзыдыр куспактап, алгырып-алгырып чугааланган.
Русский: Вскричала миссис Дурсль, крепко обнимая сына.
Тувинский: Мен күзевейн тур мен...
Русский: Я не хочу...
Тувинский: Гарриниң бистиң-биле чоруурун күзевейн тур мен!
Русский: Не хоч-ч-чу, чтобы он ехал с нами!
Тувинский: Мегеленип, өжегээр ыыткыр ишкиринмишаан, Дадли чугааланган.
Русский: Выдавил из себя Дадли в перерывах между громкими всхлипываниями, кстати, абсолютно фальшивыми.
Тувинский: Ол үргүлчү хамык чүве бу-бу-будаар ышкажык!
Русский: Он всегда все по-по-портит!
Тувинский: Миссис Дурсль Дадлини ам база дыңзыдыр кужактапкан, а оозу авазының эктиниң кырындан Гарриже көрүп, арнын үен-даян дырыжаңнаткан.
Русский: Миссис Дурсль обняла Дадли, а тот высунулся из-за спины матери и, повернувшись к Гарри, состроил отвратительную гримасу.
Тувинский: Ол үеде эжиктиң коңгазы кыңгырт диген.
Русский: В этот момент раздался звонок в дверь.
Тувинский: Оо, бурган өршээ, олар чедип келгеннери ол-дур ам!
Русский: О господи, это они!
Тувинский: Петуньяның үнүнде идегели өшкен аян дыңналган.
Русский: В голосе тети Петуньи звучало отчаяние.
Тувинский: Үр болбаанда, чемненир өрээлче Дадлиниң эң чоок эжи Пирс Полкисс авазы-биле кирип келген.
Русский: Через минуту в кухню вошел лучший друг Дадли, Пирс Полкисс, вместе со своей матерью.
Тувинский: Пирс крысага дөмей, сөөк оол чүве-дир.
Русский: Пирс был костлявым мальчишкой, очень похожим на крысу.
Тувинский: Дадлиниң эттээр дээн оолдарын ушта соп, дезе бербезин дээш, тудуп бээр кижизи-даа ол турган.
Русский: Именно он чаще всего держал жертв Дадли, чтобы они не вырывались, когда Дадли будет их лупить.
Тувинский: Эжин көрүп кааш, Дадли меге ыызын дораан-на соксадыпкан.
Русский: Увидев друга, Дадли сразу прекратил свой притворный плач.